Agustín Muñoz Grandes

Agustín Muñoz Grandes (født 27. januar 1896, død 11. juli 1970) var en spansk general, Falange-leder og politiker. Han er mest kjent som kommandant for División Azul fra 1941 til 1943.

Muñoz Grandes ble født i enkle kår i Madrid. Han kom inn på infanteriakademiet i Toledo som tenåring. Da han var ferdig med utdannelsen der ble han sendt til Marokko i 1915, hvor han kjempet i slaget ved Alhucemas. I den spanske borgerkrig kjempet han for nasjonalistene og ble forfremmet til general. Han fikk kommandoen over Den afrikanske armé. 

I 1941 fikk han kommandoen over División Azul, Francos frivillige styrke som skulle gjøre tjeneste under Wehrmacht i Sovjetunionen. Muñoz Grandes var godt kjent med det tyske militærvesenet ettersom han hadde vært taktisk rådgiver under Wilhelm Canaris. Han var også overbevist fascist, og tilhenger av Adolf Hitler. 

Muñoz Grandes ble dekorert med Ridderkorset. Hitler la personlig til eikeløvet på denne utmerkelsen. I desember 1942 ble han tilbakekalt til Spania fordi Franco ble skremt av hans utøylede pro-tyske holdninger i en periode hvor Spania kjempet hardt for å forbli nøytrale. Han ble forfremmet til generalløytnant, og posisjonen på Østfronten ble overtatt av Emilio Esteban Infantes. 

I 1945 ble han generalkaptein for I militærdistrikt, og i 1950 ble han utnevnt til forsvarsminister. Fra 1962 til 1967 var Muñoz Grandes Spanias første visepresident.

Han døde av naturlige årsaker i 1970.

Referanser 

Personer fra Madrid
Muñoz Grandes, Agustin
Spanske offiserer
Arméoffiserer
Spaniere fra den spanske borgerkrig
Deltakere i den spanske borgerkrig (nasjonalister)
Personer fra andre verdenskrig
Mottakere av Jernkorset (1939)
Mottakere av Jernkorsets ridderkors
Militærpersonell fra andre verdenskrig